projecte-aina/catalan_government_crawling huggingface dataset:
Gaudeix d'entrada reduïda presentant el carnet
Ser soci de la biblioteca et permet gaudir d'avantatges en diferents activitats culturals i equipaments de la ciutat de Lleida, com ara als concerts del Cafè del Teatre de l'Escorxador.
Es podran adquirir les entrades a preu reduït presentant el carnet de la biblioteca a taquilla.
El descompte és vàlid per a tots els concerts on s'especifica entrada reduïda o anticipada.
Atenent a les resolucions dictades en matèria de salut pública per a la contenció del brot epidèmic de la pandèmia de la COVID-19, us recomanem visitar la pàgina web d'aquest equipament per consultar-ne l'obertura i les condicions de visita.
Cafè del Teatre Escorxador de Lleida
Divendres i dissabtes obert fins a les 03.00h.
Venda d'entrades a la taquilla del Cafè del Teatre i per internet a http://www.cafedelteatre.com/entrades/
Nota: La Biblioteca Pública de Lleida no es fa responsable de possibles canvis o anul·lacions d'activitats programades al Cafè del Teatre.
Es recomana consultar les cartelleres oficials del Cafè del Teatre per tenir la informació actualitzada.
Més avantatges amb el carnet de la biblioteca
L' Auditori Municipal Enric Granados ofereix diversos descomptes en el preu de l'entrada als socis de la Biblioteca que presentin el carnet al moment de comprar les entrades.
Per poder gaudir dels descomptes, cal comprar les entrades anticipadament a la taquilla de l'Auditori de dilluns a divendres, de 17:30 a 20:30 h i dues hores abans de cada concert.
Atenent a les resolucions dictades en matèria de salut pública per a la contenció del brot epidèmic de la pandèmia de la COVID-19, us recomanem visitar la pàgina web d'aquest equipament per consultar-ne l'obertura i les condicions de visita.
Nota: La Biblioteca Pública de Lleida no es fa responsable de possibles canvis o anul·lacions d'espectacles programats a l'Auditori Municipal Enric Granados.
Es recomana consultar les cartelleres oficials de l'Auditori per tenir la informació actualitzada.
L'Auditori Municipal Enric Granados es reserva el dret de no fer promocions en els concerts externs.
El Centre d'Intepretació de la Pedra Seca de Torrebesses ofereix l'entrada reduïda al preu d' 1 € als usuaris i usuàries de la Biblioteca Pública de Lleida que presentin el carnet de soci al moment de comprar les entrades, i un 2 5% de descompte en les rutes i activitats que organitzen des d'aquest equipament.
Atenent a les resolucions dictades en matèria de salut pública per a la contenció del brot epidèmic de la pandèmia de la COVID-19, us recomanem visitar la pàgina web d'aquest equipament per consultar-ne l'obertura i les condicions de visita.
formulari online a la pàgina web.
CENTRE D'INTERPRETACIÓ DE LA PEDRA SECA DE TORREBESSES
Nota: La Biblioteca Pública de Lleida no es fa responsable de possibles canvis o anul·lacions d'activitats programades al Centre d'Interpretació de la Pedra Seca de Torrebesses.
Es recomana consultar les fonts d'informació oficials del Centre d'interpretació per tenir la informació actualitzada.
El servei de desiderates permet als usuaris de la biblioteca proposar l'adquisició d'aquells documents actuals que no tenim i que consideren interessants.
Presentar la sol·licitud no compromet la biblioteca a adquirir el document proposat.
Des de la biblioteca es valorarà la idoneïtat de l'adquisició respecte la nostra política de col·lecció i la disponibilitat dels recursos econòmics.
Cada usuari podrà demanar un màxim de 10 desiderates a l'any.
Les novetats literàries i audiovisuals queden fora d'aquest servei perquè s'intentaran adquirir des de la biblioteca i es podran trobar als expositors de novetats del Claustre de l'Àrea Infantil i Juvenil.
Si no és possible l'adquisició del document s'intentarà gestionar la seva petició a altres biblioteques per mitjà del servei de préstec interbibliotecari.
La biblioteca es compromet a donar resposta de la sol·licitud en el termini màxim de dos mesos des de la seva recepció.
La proposta de compra de nous documents es pot sol·licitar presencialment omplint la butlleta que es pot trobar a la biblioteca o a través del correu electrònic [EMAIL], indicant les següents dades:
-Assumpte del missatge: proposta de compra
-Dades d'edició del document sol·licitat (editorial, any)
La biblioteca es posarà en contacte per a tramitar la petició.
La Biblioteca Pública de Lleida agraeix els donatius de llibres i documents per tal de completar i ampliar el fons bibliogràfic i posar-lo a disposició de tots els lectors.
La biblioteca es reserva el dret d'admissió del material bibliogràfic donat tant per institucions com per particulars.
Es valorarà l'interès, la utilitat i la idoneïtat per a la nostra col·lecció.
Els usuaris interessats en fer donacions de documents, ho poden fer a la bústia de donacions de la planta baixa (darrere recepció), seguint els criteris establerts per la biblioteca.
La Biblioteca decidirà la ubicació, ús i destí final del material donat en funció de la política d'organització general dels nostres fons.
La Biblioteca no es compromet a fer un seguiment ni control dels donatius.
Si l'usuari o institució vol rebre un justificant del seu donatiu, cal que presenti una relació dels documents en donació així com les seves dades personals.
El material que no s'ubiqui a les sales obertes al públic, s'oferirà a ONG de Lleida i a altres usuaris de la Biblioteca, per mitjà de l'espai "Tria i remena".
Espai situat darrere la recepció de la Biblioteca, on els usuaris poden triar i endur-se a casa tots aquells documents que siguin del seu interès.
Les entitats, agrupacions o associacions que ho sol·licitin poden seleccionar i emportar-se lots de documents procedents de les donacions rebudes a la Biblioteca.
Donació a la Llar de jubilats de Rosselló
Durant l'any 2019 la Biblioteca ha rebut en donació aproximadament uns 12208documents, dels quals 2107 han passat a formar part del seu fons, 3894 s'han redistribuït a altres biblioteques i entitats i 5190 s'han posat a disposició dels usuaris a l'espai "Tria i Remena".
La resta, s'han desestimat o estan pendents de revisió.
Un total de 15 entitats han utilitzat el servei de Redistribució de documents durant
Donació al Centre de suport familiar el Bosquet (Torrefarrera)
AVÍS: Estem treballant en el disseny de visites guiades que permetin garantir totes les mesures de seguretat decretades per a la prevenció i el control de la infecció pel SARS-CoV-2.
Tan bon punt puguem garantir-les obrirem un nou període de sol·licitud i informarem de les diferents possibilitats de visites guiades tant per les escoles com per entitats.
La Biblioteca Pública de Lleida ofereix sessions de visites guiades a centres docents, col·lectius culturals i entitats socials de la ciutat i comarques que ho sol·licitin.
L'objectiu d'aquestes visites és donar a conèixer els serveis que ofereix la biblioteca i afavorir-ne el seu correcte ús, així com la promoció i el foment de l'hàbit de lectura.
Cada visita té una durada aproximada de 45 minuts i cal concertar-la prèviament a través del correu electrònic [EMAIL] indicant:
La biblioteca es posarà en contacte amb vosaltres per a confirmar la visita.
Amb motiu de les mesures de prevenció per a la infecció del SARS-CoV-2, els documents retornats a la bústia estaran 48 hores en quarantena.
Passat aquest termini, es farà efectiva la devolució i tornaran a estar disponibles per a ser prestats.
Tot i la quarantena dels documents, podreu continuar utilitzant el servei de préstec.
La biblioteca disposa d'una bústia de devolucions per tal de facilitar als usuaris el retorn dels documents prestats fora de l'horari d'atenció al públic, i de complir amb l'article 3.5 de les Directrius IFLA/UNESCO per al desenvolupament del servei de biblioteques públiques:
La política general i els procediments de la biblioteca s'han de basar en les necessitats i la comoditat dels usuaris, i no en les de l'organització i el personal.
Només es poden oferir uns serveis de qualitat si la biblioteca és sensible a les necessitats dels usuaris, a les quals ha d'adaptar aquests serveis.
Uns usuaris satisfets són els millors defensors de la biblioteca pública....
S'han d'oferir serveis que facilitin l'ús de la biblioteca; per exemple, bústies per retornar els materials fora de l'horari d'atenció al públic, equipaments d'autoservei per al préstec i les devolucions, i contestadors, correu electrònic o bústies de veu per comunicar-se amb la biblioteca fora de l'horari d'atenció al públic.
-els retorns no seran efectius fins que el personal de la biblioteca reculli els documents dipositats a la bústia i els validi al programa informàtic.
-l'usuari és responsable dels documents que té en préstec, per tant, en cas que la bústia estigui plena i no s'hi puguin dipositar més documents, no s'han de deixar a fora de la bústia per evitar la pèrdua del material.
Es poden tornar el següent dia hàbil al taulell de recepció de la biblioteca, explicant que no es van poder dipositar a la bústia perquè estava plena, i no s'aplicarà cap penalització.
La biblioteca es reserva el dret de deixar la bústia fora de servei quan es prevegi una situació que pugui comportar danys per als materials dipositats (per exemple, Revetlla de Sant Joan, episodis de pluja...).
La bústia està situada a la porta de la façana lateral de la biblioteca, al costat del parc infantil del c.
El servei de préstec de documents pot ser personal o per a col·lectius, ja sigui de documents de la pròpia biblioteca com d'altres biblioteques del Sistema de Lectura Pública de Catalunya o de biblioteques pertanyents a altres xarxes.
Per utilitzar el servei de préstec cal presentar el carnet de la biblioteca, i excepcionalment el DNI o altre document oficial.
Cada usuari és responsable del seu carnet i haurà de respondre dels documents agafats en préstec amb el seu carnet ja sigui en el mostrador de préstec com en les màquines d'autopréstec.
En cas de pèrdua del carnet cal avisar immediatament a la biblioteca per a bloquejar el seu ús.
El servei de préstec permet tenir a casa 30 documents a la vegada:
Dies de préstec: 30 dies per tots els materials.
Màxim de reserves de documents: fins a 5, sempre i quan estiguin prestats a un altre usuari.
Màxim de renovacions: 2 sempre i quan cap altre usuari no l'hagi reservat, a partir d'una setmana abans del venciment.
Sistema de recepció d'avisos per correu electrònic.
Sancions i bloquejos: 1 punt per document i dia de retard.
En acumular 90 punts de penalització, l'usuari quedarà exclòs del servei de préstec durant 15 dies.
Pèrdua o deteriorament de documents: caldrà restituir-los.
La biblioteca ofereix el servei de préstec de documents a centres educatius, entitats i institucions que ho sol·licitin, mitjançant un carnet de préstec a col·lectius.
Per obtenir el carnet, cal omplir l'imprès de sol·licitud que es pot trobar a recepció o descarregar des d'aquesta pàgina i presentar-lo a la biblioteca.
La sol·licitud ha de tenir la signatura del responsable del centre (director, president...), i ha de portar el segell de l'entitat.
La formalització de la sol·licitud comporta l'acceptació i coneixement de les condicions del préstec.
El carnet es renovarà anualment al mes de setembre.
La biblioteca es posarà en contacte amb els titulars dels carnets per a sol·licitar la renovació.
Es poden renovar tots els documents excepte aquells que tinguin reserves i aquells el termini de préstec dels quals hagi vençut.
La renovació es pot fer en qualsevol dels 6 dies anteriors al venciment del termini de préstec i el període de préstec s'allargarà per 30 dies més.
Cada document pot renovar-se un màxim de 2 vegades.
La que es descriu així és la veu narradora de Un amor cualquiera, una mare de cinc fills que, amb motiu de la tornada d'un llarg viatge d'un d'ells, aconsegueix reunir-los a casa seva, a la casa de la mare.
Tots ells fa 20 anys formaven, juntament amb el pare, una família idíl·lica però aquest castell familiar es va desfer en el moment en què el pare va decidir vendre la casa i emportar-se els cinc fills a l'estranger.
Ara, ja adults, tenen obligacions i crisis personals i comparteixen un cap de setmana com fa temps que no ho fan.
Aquesta oportunitat per retrobar-se, per posar-se al dia de les seves vides acaba transformant-se en la revelació d'una confessió que remou els sentiments i l'experiència viscuda de la separació dels pares.
Us recomanem aquesta preciosa novel·la breu que descriu magistralment la vida privada d'una família.
Jane Smiley va néixer el 1949 a Los Angeles, Califòrnia.
És autora d'una vintena d'obres de ficció i assaig.
Va rebre el premi Pullitzer de narrativa per la seva novel·la Heredarás la tierra (Tusquets, 1993)
L' Editorial Sexto Piso ha publicat el 2020 Un amor cualquiera amb la traducció de Francisco González López.
Podeu trobar aquesta novel·la i d'altres de l'autora a Argus.
Surt d' Irkutsk a les 8.00 del matí i arriba a Moscou a la mateixa hora, a les 8.00 del matí del mateix dia.
És precisament el moment que surt el sol, així que tot el temps de vol és a punta de sol.
Això hauria de ser un temps per a una confessió de tota la vida.
El temps flueix dintre de l'avió, però no s'escapa cap enfora. (relat pàg.
Olga Tokarczuk, fent ús d'una prosa lírica i intimista, exposa a Cos la necessitat de traspassar fronteres per saber una mica més de nosaltres mateixos.
Autobiografia, llibre de viatges, contes, assaig filosòfic.
Vivències, somnis, ficcions, petiteses.
L'escriptora polonesa, guanyadora del premi Nobel de literatura 2018, domina profundament la recerca sincera.
L'autora d'aquesta encisadora obra no es conforma amb respostes previsibles.
Tokarczuk, indiscreta, observa i escriu amb grans dosis de gosadia i desvergonyiment.
com també ho estan el cos i l'ànima.
Amb un particular estil expressa, satisfeta, una captivadora passió per l'ésser humà, el món i els seus misteris.
Bell llibre traduït per Xavier Farré i editat deliciosament per Rata_
Podeu trobar aquest llibre a l' Àrea d'adults de la biblioteca.
Susanna Batalla (Barcelona, 1974-) va arribar al món de l'escriptura després dels seus inicis a la dansa clàssica i posteriorment al món de la producció cinematogràfica.
Com a escriptora ha estat finalista i guanyadora de mitja dotzena de premis literaris i actualment és professora de narrativa i conte a l' Escola d'Escriptura de l'Ateneu Barcelonès.
Avui us recomanem Els records perfectes, editat per Pagès.
Aquest volum és un recull de set contes protagonitzats per dones, dones supervivents que no saben com trencar amb un món fet per homes i per als homes, sotmeses a un atzar sobre el qual llisquen com barques de canya emportades pel vent.
L'enyorança del poble que l'ha vist néixer, el fill fruit de les violacions perpetrades pel seu patró, la (falsa) seducció, la innocència contra els prejudicis, el temps perdut (o tot està perdut?), els cops de l'amor, els enganys i els desenganys, els lligams invisibles... l'adversitat no aconsegueix frenar les antiheroïnes d'aquest recull que no deixaran de lluitar i aferrar-se a la vida.
"I de cop notar l'esguard de l'Armand, girar el cap i veure aquella mirada d'escorpí a punt de mossegat (...).
Ni un segon va pensar a tornar al teatre o a tornar, aquella nit, a casa.
No tenia on caure morta, això ja s'havia encarregat de dir-li ell, moltes vegades."
Podeu trobar aquest llibre a l' Àrea d'Adults de la biblioteca.
L' Escola d'escriptura de l' Ateneu barcelonès ofereix per al curs 2020/2021 una àmplia oferta formativa, més de 100 cursos de diversa durada, organitzada en grans àrees: escriptura, literatura i humanitats, oficis de l'edició, narració i comunicació oral, seminaris i també la possibilitat d'organitzar cursos ad hoc per a empreses, entitats, institucions, col·legis professionals o universitats.
Destaca el curs Narrativa (90 hores / 8 mesos), en català o en castellà, disponible en dos formats diferents: videocurs en directe o curs virtual.
El curs Narrativa és la porta d'entrada idònia a l'escriptura creativa.
L'alumnat aprendrà les principals tècniques narratives -construcció de personatges, tipus de narradors, creació d'escenes, classes de trames, conflicte narratiu, desencadenant i punts de gir, creació d'expectatives, temps i ritme del relat, descripcions, diàlegs, estils directes i indirectes...-; exercitarà la creativitat; trobarà el seu propi estil literari i començarà a desenvolupar un projecte de novel·la, de llibre de contes o de llibre de no-ficció.
Les inscripcions es poden formalitzar via on line.
Descomptes per a tots els usuaris i usuàries de la Biblioteca Pública de Lleida:
De dilluns a dijous, de 10.00 a 14.00 h i de 16.30 a 20.00 h;
Escola d'escriptura de l'Ateneu barcelonès
Nota: La Biblioteca Pública de Lleida no es fa responsable de canvis o anul·lacions de cursos oferts per l'Escola d'Escriptura de l'Ateneu Barcelonès.
Es recomana consultar les vies de difusió oficials d'aquesta Escola per tenir la informació actualitzada.
Consulta l'oferta d'espectacles de la nova temporada
El Teatre Municipal de l'Escorxador i el Teatre de la Llotja ofereixen descomptes en el preu de l'entrada a determinats espectacles als socis de la Biblioteca Pública de Lleida.
Els descomptes són per a ús personal i intransferible dels titulars dels carnets corresponents.
Diumenge, 4 d'octubre, 18h [Escorxador]
Divendres, 9 d'octubre, 21h [Llotja]
Obra centrada en la figura del cèlebre orador romà.
Dissabte, 12 de desembre, 20.30h [Llotja]
Juana (teatre dansa en castellà)
Teatre Municipal de l'Escorxador
De dilluns a divendres no festius de 17 h a 20 h.
Dimarts i dijous de 10.30 h a 12.30 h.
Els dies de funció 1 h abans que comenci a la taquilla de l'espai corresponent.
Per internet a www.teatreescorxador.com, en aquest cas per gaudir dels descomptes caldrà presentar acreditació a l'entrada.
IMPORTANT: L'entrada reduïda amb el Carnet de la Biblioteca només es podrà adquirir a taquilla.
De dilluns a divendres no festius de 17 h a 21 h.
Nota: La Biblioteca Pública de Lleida no es fa responsable de possibles canvis o anul·lacions d'espectacles programats al Teatre Municipal de l'Escorxador o al Teatre de la Llotja.
Es recomana consultar les cartelleres oficials d'aquests teatres per tenir la informació actualitzada.
Ampliem horaris i serveis a partir del 13 d'octubre
La Biblioteca Pública de Lleida continua ampliant progressivament els horaris i serveis en l'etapa de represa.
A partir del 13 d'octubre l'horari d'obertura serà el següent:
Així mateix, s'ampliarà la disponibilitat de llocs d'estudi i consulta adaptats a la capacitat que permet mantenir la distància de seguretat d'un metre i mig en tots els seus espais.
D'aquesta manera, s'oferiran nous llocs de consulta i d'estudi individuals per a menors de 16 anys i llocs per a unitats de convivència amb menors al claustre de l'àrea infantil i juvenil.
També es reprendrà el servei d'ofimàtica per a realitzar treballs i gestions administratives amb els ordinadors d'ús públic de la biblioteca.
Durant el mes d'octubre també s'ha reprès el calendari d'activitats culturals i de promoció de la lectura.
Com a novetat i degut a la limitació de la capacitat de les sales d'actes, caldrà fer inscripció prèvia per tal de fer reserva de plaça.
També s'oferiran algunes activitats amb emissió en streaming a través del canal Youtube de la biblioteca.
Podeu consultar tota la informació sobre les activitats programades a la nostra pàgina web.
Us recordem que la biblioteca continua oferint el servei de préstec virtual a través de la plataforma eBiblio i que podeu estar al dia de novetats, recomanacions i informacions de la biblioteca a la nostra pàgina web i xarxes socials ( Facebook, Twitter, Instagram ), i també a través del nostre canal de Tellfy.
Per qualsevol dubte o aclariment podeu contactar amb nosaltres a través del telèfon 973279070 o per correu electrònic a l'adreça [EMAIL].
Rebeu les informacions de la biblioteca al vostre e-mail!
La biblioteca ha posat en marxa un nou butlletí electrònic per difondre activitats, recomanacions i informacions de la biblioteca als usuaris que ho desitgin: el Butlletí de la Biblioteca Pública de Lleida – Bibliotequescat.
Aquest butlletí es podrà consultar en línia des del web de la biblioteca, o bé rebre'l directament al correu electrònic mitjançant la subscripció a través de la pàgina Butlletins Gencat.
Per subscriure-s'hi, només cal emplenar un senzill formulari i establir una contrasenya personal, amb la qual es podrà afegir o cancel·lar subscripcions d'altres butlletins Gencat i rectificar o suprimir les dades personals.
Les persones que ja estiguin subscrites a altres butlletins de la Generalitat de Catalunya no cal que es tornin a registrar a Butlletins Gencat, i es poden donar directament d'alta al butlletí de la biblioteca.
Per accedir al formulari de subscripció cal clicar sobre aquest enllaç.
Esperem que aquesta eina sigui del vostre interès!
La biblioteca treballa en l'adaptació al pla
El passat 3 de juliol de 2020 el PROCICAT va aprovar el Pla de represa del sector cultural: biblioteques.
Aquest pla estableix que les biblioteques podran oferir tots els serveis habituals que feien abans del confinament, també préstec interbibliotecari i accés directe per part dels lectors als documents de les sales així com accés a la sala infantil.
Cada biblioteca, en funció de la seva realitat local i condicions de possibilitat, anirà adequant els espais i serveis a aquesta nova realitat per tal poder garantir la seguretat de tothom.
El Pla de represa fa èmfasi en els elements bàsics de protecció dels usuaris i del personal de les biblioteques: manteniment de la distància de seguretat interpersonal, obligatorietat de l'ús de la mascareta per accedir a la biblioteca i el rentat freqüent de mans.
I un aspecte important del pla és la modificació del termini de la quarantena obligatòria dels documents que han estat en contacte amb els usuaris dels 14 dies a 48 hores.
Tot i això, després de la declaració del confinament perimetral de la comarca del Segrià, a partir del dia 4 de juliol, la Biblioteca Pública de Lleida, no podrà incorporar les novetats del pla sectorial, i de la mateixa manera que totes les biblioteques públiques de la comarca, continuarà prestant els seus serveis com fins ara: préstec amb cita prèvia, devolució de documents a la bústia 24 h, i consulta i estudi de materials propis o exclosos de préstec.
Així mateix, seguirà la recomanació de dur un sistema de cita prèvia i registre de visites per tal de garantir el compliment de les mesures vigents.
Mentrestant, la biblioteca treballarà per poder adaptar-se al pla i implementar-lo quan sigui possible.
Us recordem que podeu fer les peticions de documents a través del telèfon (973279070), correu electrònic ( [EMAIL] ) i el formulari web,
i que teniu a la vostra disposició el servei de préstec virtual a través de la plataforma eBiblio.
Així mateix, podeu reservar una plaça per a consulta i estudi a la biblioteca, i sol·licitar documents exclosos de préstec a través d'aquest nou formulari.
El nostre horari d'obertura de la biblioteca i d'atenció telefònica, vigent fins el dia 30 de setembre és:
Anirem informant de novetats a la nostra pàgina web i xarxes socials ( Facebook, Twitter, Instagram ).
Per qualsevol dubte o aclariment podeu contactar amb nosaltres a través del telèfon 973279070 o per correu electrònic a l'adreça [EMAIL].